recursal/SuperWikiNEXT-32B huggingface dataset:
**Stephan Plätzer** (født 12. september 1966 i Oldenburg i Tyskland) er en tysk lærer på Os ungdomskule. Han var en tysk friidrettstrener og tidligere mellomdistanseløper. Han er trener til, og gift med den norske kappgjengeren Kjersti Tysse Plätzer og er bosatt på Søfteland  i Os kommune. Han har blant annet trent Kjersti Tysse Plätzer frem til to olympiske sølvmedaljer, i Sydney, 2000 og Beijing, 2008

Plätzer er utdannet sportsjournalist og *diplomsportlærer* ved Idrettshøgskulen i Köln i Tyskland. 

Plätzer er medlem av IL Norna-Salhus og er trener også for sin kones bror, Erik Tysse. Han har vært ansatt i Norges Friidrettsforbund som landslagstrener innen kappgang og mellom- og langdistanseløp. I tillegg har han arbeidet i Olympiatoppens utholdenhetsavdeling.

Referanser
----------

1. ↑   World Athletics Database, World Athletics utøver-ID 11770, oppført som Stephan Platzer[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |
**Rebecca Louise Hanssen** (født 27. februar 1994 i Stavanger) er en norskfødt skotsk skuespiller som har tilhold i London. Hanssens mor er av italiensk-irsk opprinnelse, mens faren er norsk. 

I 2012 debuterte hun som skuespiller i kortfilmen *Innocent Violation*. Deretter hadde hun mindre roller i en rekke kortfilmer og TV-serier, før hun fikk sin første hovedrolle i den skotske filmen *Tell it to the Bees* i 2018. 

I 2021 hadde hun den sentrale rollen som Delphina i spillefilmen *The Drowning of Arthur Braxton*. Hun har også en rolle i den andre sesongen av TV-serien *The Witcher*, der hun spiller dronning Meve.

Hanssen er også stemmeskuespiller til rollefiguren Alfira i dataspillet *Baldur's Gate III*.

Filmografi (utvalg)
-------------------

* 2021: *The Witcher*, TV-serie, sesong 2 – Dronning Meve
* 2021: *The Drowning of Arthur Braxton* – Delphina
* 2018: *Tell it to the Bees* – Irene
* 2018: *Lore* – Amy Carven
* 2017: *Creeped out*, TV-serie – Pearl
* 2017: *Dixi*, TV-serie – Billie
* 2017: *Obsession: Dark Desires* – Christina
* 2012: *Innocent Violation* – Hannah

Kilder
------

* «International Movie Database: Rebecca Hanssen». Besøkt 13. desember 2021.

Referanser
----------

1. ↑  «The Witcher sesong 2» **(norsk)**. Techradar. Besøkt 13. desember 2021.
***The Money Master*** er en amerikansk stumfilm fra 1915, regissert av George Fitzmaurice.

Handling
--------

John J. Haggleton er verdens største olje-konge. I hans første år, mens han kjempet bittert for suksess, var metodene hans skruppelløse. Kona hans lider som et resultat av dette, og hater uærligheten hans. En dag oppdager hun skriftlige beviser på et komplott, om å ødelegge hele oljeraffineriet til en konkurrent. Hun forlater ham, og tar med seg den unge sønnen deres, og de avslørende dokumentene.

Lawrence, en konkurrent til Haggleton, begår selvmord som et resultat av Haggletons manipulasjoner. Haggletons kone dør senere i fattigdom, men etterlater gutten hennes - Philip - i omsorgen til en fattig gammel mann ved navn Gentle. Gutten blir oppdratt under et fiktivt navn, slik at gutten aldri skal få vite hvem den biologiske faren hans egentlig var.

Skuespillere
------------

* Frank Sheridan som John Haggleton.
* Paul McAllister som Moran.
* Calvin Thomas som Philip Haggleton.
* Sam Reid som Gentle.
* Anne Meredith som Margaret Lawrence.
* Fania Marinoff som Jenny Moran.
* Bert Gudgeon som Joe.

Referanser
----------

1. ↑  THE MONEY MASTER

Eksterne lenker
---------------

* (en) *The Money Master* på Internet Movie Database Rediger på Wikidata

* (no) *The Money Master* hos Filmfront Rediger på Wikidata
**Roman Benčík** (født 3. november 1970) er en slovakisk tidligere kappgjenger.

Han stilte opp i NM i 1992 for Søfteland TIL. Der vant han ett NM-gull og ett NM-sølv, i tillegg til kongepokalen.

Benciks deltagelse i NM i 1992 skapte kontroverser. Han var sønn av Norges landslagstrener, og kom til Norge fra Tsjekkoslovakia på ferie noen dager før han stilte opp i NM. Tre klubber la inn protest på at han fikk delta. Stevnejuryen kom fram til at Bencik skulle strykes fra resultatlistene og kongepokalen tilfalle Martin Engelsviken.

Benciks klubb Søfteland TIL anket avgjørelsen inn for Norges Gang- og Mosjonsforbund, der de fikk medhold. Han oppfylte alle NGFs krav til å delta i NM: Medlem i en norsk gangklubb, oppnådd kvalifiseringskrav, og tillatelse fra sitt hjemlands særforbund. Gang- og Mosjonsforbundet hadde, til forskjell fra andre særforbund, ingen regel om at utlendinger som deltok i NM måtte ha bodd i Norge en viss periode før NM-deltagelsen.

Han ble selv landslagstrener for Slovakia. Klubben hans der er VŠC Dukla Banska Bystrica.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 10000 m bane | 1992 |
| Sølv | 20 km landevei | 1992 |

Se også
-------

* Norgesmesterskapet i kappgang

Referanser
----------

1. ↑  Tom A. Schanke, red. (2012). *Norsk Idrettsleksikon – Toppidrett i 150 år* **(norsk)**. 4. Norge: Tom A. Schankes Forlag. s. 128. ISBN 978-82-303-2060-0.
2. ↑  «Snytes for Kongepokalen?», Fredriksstad Blad 27. juni 1992, s. 29.
3. ↑  «Fortsatt uklart med protesten», Fredriksstad Blad 29. juni 1992, s. 20.
4. ↑  «NM-protest avvist», Fredriksstad Blad 4. juli 1992, s. 30.
5. ↑  «100 Days Until the Worlds, Tyson Gay to double at US champs» av Larry Eder 3. mai 2013
6. ↑  «Olympic-medalist walker Tóth suspend following doping allegations», The Slovak Spectator 10. juli 2017

Kilder
------

* Norges Friidrettsforbund: Norgesmesterskap i kappgang 1990-1999
**Stiftelsen Kempe-Carlgrenska Fonden** er en svensk almennyttig stiftelse som yter støtte til tiltak som fremmer barn og ungdoms oppvekstvilkår og utdannelse, både i Sverige og i Baltikum og Afrika. Bl.a. gir stiftelsen støtte til private skoler og pedagogisk forskning.

Stiftelsen ble etablert av Fanny Carlgren i 1951. Fanny Carlgren var datter av industrilederen Frans Kempe, som var direktør og styreformann i trelast- og papirkonsernet Mo och Domsjö AB (nå Holmen AB). Grunnlaget for konsernet ble lagt av den pommerskfødte forretningsmannen Carl Kempe (1799–1872). Fra sin far mottok Fanny Carlgren en betydelig arv. Hun hadde et stort sosialt engasjement, særlig for barn, og arven gjorde det mulig for henne å opprette en stiftelse som kunne yte betydelig støtte innen for disse områdene.

Stiftelsen Kempe-Carlgrenska Fonden har bl.a. gitt støtte til steinerskoler, men også til andre idealistiske private skoler.

Etter Fanny Carlgrens død overtok datteren Inga Kempe som leder for stiftelsen. Inga Kempe var i flere år også leder for Redd Barna og sterkt engasjert i spørsmål som gjaldt barn og ungdom.

Eksterne lenker
---------------

* Arkivert 28. januar 2022 hos Wayback Machine.
«***The Monkey Suit***» er en episode i animasjonsserien *Simpsons'* 17. sesong, originalt vist i USA for første gang den 14. mai 2006.

Handling
--------

Skuffet over at de ikke kommer inn på den nye utstillingen over historien til våpnene, må Ned Flanders og hans to sønner nøye seg med å gå på en utstilling som beskriver menneskenes utvikling. De blir sjokkert da de ser at bibelen blir beskrevet som en myte, og da Rod og Todd spør om deres mor, Maude, var en ape, sier han at «Ingen er utviklet fra apene!»

I mellomtiden, i tillegg til sine vanlige uinspirerende prekener, mister Lovejoy kirkegjengere til en annen kirke i nærheten. Han vurderer å bruke Flanders uttalelse til å vinne tilbake noen av kirkegjengerne. Etter å ha utpresset Seymour Skinner blir «kreasjonisme» introdusert på Springfield barneskole, noe som ikke bare irriterer Lisa på grunn av at det ikke er fakta, men også fremstiller «darwinisme» som et av satans påfunn. Etter hvert blir imidlertid evolusjonen fjernet helt som en følge av en ny lov. Lisa bestemmer seg for å lære bort evolusjon i en hemmelig klasse, der hun til slutt blir arrestert.

I rettssaken «Lisa Simpson mot Gud», blir Lisa representert av en forhatt advokat fra New York. Gud blir representert av en elsket, overvektig advokat fra sørstatene. Rettssaken går ikke Lisas vei på grunn av at professor Frink sier at selv om det er en gud, har han omtrent like mye makt som «departementet for agrikultur», og en kreasjonistisk «forsker» krever bevis for at det finnes et missing link. Lisa føler seg forlatt, men Marge bestemmer seg for å lese *Artenes opprinnelse* av Charles Darwin, og føler at han har et poeng. I rettssaken gir hun Homer en øl, og han begynner å vise primitiv oppførsel allerede da han åpner den. Ned blir irritert og kaller ham en «dum ape av en gorilla», for deretter å innrømme at han er overvunnet. Lisa forklarer imidlertid at hun syns det er greit at han har tro, men at forskning og religion aldri burde blandes, et poeng Ned må si seg enig i.

Annet
-----

* Bart skriver «Je ne parle pas français» («Jeg snakker ikke fransk») på tavla i introen. Han lærte seg fransk allerede i episoden «*The Crepes of Wrath*» fra sesong 1.

* Åpningen av denne episoden er den alternative åpningen av episode EABF07 «*I'm Spelling as Fast as I Can*» fra sesong 14. Siden den episoden ble skrevet og animert i 2002, forklarer dette den utdaterte *Men in Black*-spøken.

Eksterne lenker
---------------

* Sammendrag av episoden på geos.tv[*død lenke*]
**Stiftelsen Kristian Gerhard Jebsen** er opprettet for å hedre minnet om Kristian Gerhard Jebsen og hans innsats for norsk og internasjonal skipsfart og næringsvirksomhet. Stiftelsen ble etablert i 2009 og hadde ved årsskiftet 2010/2011 en kapital på rundt 900 MNOK, penger som skal komme ulike samfunnsnyttige formål til gode. Aud Jebsen er initiativtager og donator til stiftelsen, som hun har etablert sammen med sine tre sønner. Stiftelsens tilsiktede varighet er 30 år.

Stiftelsen Kristian Gerhard Jebsen har en forholdsvis omfattende formålsbestemmelse, og har i sine første år i hovedsak konsentrert støtten om ulike prosjekter innenfor henholdsvis medisinsk forskning og maritim/marint rettet forskning. På disse områdene ønsker stiftelsen gjennom sin virksomhet å styrke en fri og uavhengig norsk forskning samt bidra til å bygge sterke internasjonale forskningsmiljøer. Stiftelsen har i den senere tid rettet oppmerksomheten også mot kulturfeltet og vedtok høsten 2011 også sin første kultursatsing. Fellesnevner for stiftelsens engasjement er en målsetning om å bidra til å realisere prosjekter på internasjonalt toppnivå.

Eksterne lenker
---------------

* Stiftelsen Kristian Gerhard Jebsen

|  |  |
| --- | --- |
| Oppslagsverk/autoritetsdata | Brønnøysundregistrene
 |
***The Model's Confession*** er en amerikansk stumfilm fra 1918, regissert av Ida May Park.

Handling
--------

Billy Ravensworth er en viktig kunde hos Armande's, hvor Iva Seldon er ansatt som modell. Han kjøper ofte kostbare kjoler til den hjerteløse Rita Challoner, som bare forsøker å utnytte ham. Når Billy betaler for en rekke kjoler med en sjekk som ikke fungerer, blir Iva sendt hjem til Rita for å få tilbake klærne deres. Hjemme hos Billy møter hun Bertrand Seldon, som hun kjenner igjen som hennes egen far.

Men Bertrand hadde forlatt sin kone mange år tidligere, og hadde aldri anerkjent Iva som hans datter. Rita oppdager at Billy er fattig, og avbryter derfor forholdet deres. Iva overtaler ham deretter til å posere som hennes forlovede, så lenge hun betaler ham. Men han blir snart misunnelig på grunn av hennes tilsynelatende romantikk med Bertrand. Men kort tid før han dør innrømmer Bertrand endelig at hun faktisk er datteren hans, og med formuen hans kan Iva og Billy begynne et nytt liv.

Skuespillere
------------

* Mary MacLaren - Iva Seldon
* Kenneth Harlan - Billy Ravensworth
* Edna Earle - Rita Challoner
* Herbert Prior - Bertrand Seldon
* Louis Willoughby - Clay Stewart

Referanser
----------

1. ↑  A Model’s Confession
2. ↑  THE MODEL'S CONFESSION

Eksterne lenker
---------------

* (en) *The Model's Confession* på Internet Movie Database Rediger på Wikidata
**Riksvei 14** var hovedveien mellom Ålesund og Stavanger frem til 1992, da den ble forlenget til Kristiansund og fikk veinummer riksvei 1. Da europavei 39 ble opprettet ble det meste av veien del av denne.

Nord for Bergen fulgte veien samme trasé som den senere E39 (Solavågen–Festøya–Volda–Folkestad–Lote–Anda–Lavik–Brekke/Oppedal), men med ferge også mellom Knarvik i Lindås og Steinestø i Bergen.

Sør for Bergen var ferjesambandet Våge–Halhjem del av strekningen, fra Våge i Tysnes fulgte den dagens fylkesvei 49 til Flatråker der det var ferje til Jektavik i Stord, mellom Jektavik og Leirvik samme strekning som dagens E39. Fra Leirvik gikk det ferje til Valevåg i Sveio, der traseen fulgte dagens fylkesvei 4990 til Valestrand, og videre som dagens trasé.

Fra Haukås i Sveio fulgte Rv14 dagens fylkesveier 47 og 511 via Haugesund til Skudeneshavn i Karmøy, der det gikk ferge til Randaberg der veien fortsatte til Stavanger. Totalt var det ni ferger I 1992 ble nye europaveinummer innført i Norge og riksvei 14 ble det samme som europavei 14 Stjørdal–Meråker.

Referanser
----------

1. 1 2  Cappelens bil- og turistkart, dobbeltblad 3-4 (1982)
2. ↑  Cappelens bil- og turistkart, dobbeltblad 1-2 (1982)
***Ærlig talt: memoarer 1944–2007*** er selvbiografien til Carl Ivar Hagen som ble gitt ut i 2007.

Språkbruk
---------

NRK satte opp et debattprogram i beste sendetid i forbindelse med utgivelse av boken der Hagens språkbruk ble debattert. Denne oppmerksomhet kan skyldes at hans kone Eli Hagen nylig også hadde gitt ut en selvbiografi med friske uttalelser om personer som er kjent i norsk politikk. Dessuten ble språkbruken sammenholdt med Thorbjørn Berntsen, «leppa fra Grorud», selv om kritikerne forventet en annen slang fra forretningsmannen fra Røa.

I boken omtales mange personer med kraftige karakteristikker som gir et viktig innblikk i Hagens personlighet og selvforståelse, og Hagen byr på "friske" uttalelser om en rekke politikere og kollegaer i Stortinget. Hans direkte talemåte kan dermed anses som et dypere og mer sannferdig uttrykk enn høfligere og forfinede uttalelser.

I boken kommer Carl I. Hagen med en rekke karakteristikker av politiske motstandere. Eksempler på personer som får ros er Lars Sponheim, som omtales som en person med «smittende humør og sjarmerende fremferd» som er «positiv, hyggelig og pågående», og Dagfinn Høybråten, som beskrives som «korrekt, kunnskapsrik, opptatt av tekniske forhold og søkte å fremstå som en lyttende og interessert statsråd». Omtalen av Kjell Magne Bondevik er delt. Bondevik beskrives som «hyggelig, imøtekommende, smilende og blid» samtidig som han er «opptatt av å være konstruktiv og få ting til». Hagen gir også Bondevik negativ personkarakteristikk.

Innhold
-------

Boken omhandler alt fra hans barndom og hans vei til hvor han er nå. Boken dekker også dannelsen av Fremskrittspartiet i 1977. Han omtaler også strategiske og politiske valg, og hvordan livet var som partiformann og stortingspolitiker.

I boken kan man også lese om blant annet Anders Langes parti, «kronprinsene» i partiet, striden med Bondevik, Bolkesjø-oppgjøret, Søviknes-saken og om når Bondevik gikk av etter å ha stilt kabinettsspørsmål i Stortinget i den såkalte gasskraftsaken.

Referanser
----------

1. ↑  Hagen, side 530
2. ↑  Hagen, side 531
3. ↑  Hagen, side 524
4. ↑  Bokklubben om boka
**Stiftelsen neveragain.no** var en ikke-kommersiell stiftelse som gjennom produksjon og tilgjengeliggjøring av tidsvitnefortellinger på nett ville dokumentere og bevare muntlige egenberetninger om krig og konflikt for framtida. Stiftelsen ble opprettet i 2006 av Norges Hjemmefrontmuseum, HL-senteret, Museum Vest ved Nordsjøfartmuseet, Stiftelsen D/S Hestmanden (i dag en del av Vest-Agdermuseet) og Stiftelsen Arkivet. Den første tidsvitnefortellingen ble publisert 8. mai 2007. 

Oppbygginga av stiftelsen var finansiert av Vest-Agder Fylkeskommune, Sørlandets Kompetansefond og kommunale bevilgninger i hovedsak fra Agder, og stiftelsen var samlokalisert med Stiftelsen Arkivet i Kristiansand. Ambisjonen var å bygge et permanent arkiv for muntlig krigshistorie, med driftsmidler fra Kunnskapsdepartemetet, eventuelt som en del av det planlagte Wergelandssenteret. Innsamlet materiale ble arkivert og publisert i en klone av Norsk Filminstitutts digitale arkiv (Filmarkivet.no) som ble levert av Norgesfilm AS Arkivert 2. mai 2021 hos Wayback Machine.. Støtte fra departementet ble imidlertid aldri oppnådd, og i juni 2011 vedtok styret å avvikle drifta og søke Stiftelsestilsynet om sammenslåing med Stiftelsen Arkivet. Alt innsamlet og produsert materiale ble avpublisert, og råmaterialet overført til Stiftelsen Arkivet. Stiftelsen hadde på det meste fire ansatte i Kristiansand.

Referanser
----------

1. ↑  Norgesfilm
2. ↑  Rasch, Lars Helge (11. juni 2009). «Slutt for Neveragain.no». *NRK*. Besøkt 26. juni 2023.

Eksterne lenker
---------------

www.neveragain.no

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Ærøskøbing** er en by og tidligere kjøpstad i Danmark. Byen ligger i Ærø kommune på Ærø, Region Syddanmark. Frem til kommunalreformen i 2007 lå den i Ærøskøbing kommune. Byen har 938 innbyggere (2013).

De eldste nevnte privilegier er fra Kong Hans' tid, men byen er noe eldre. Kjøpstadsrettighetene er fra 1522.

Byen har et velbevart sentrum med hus fra 1700-tallet. Mange av husene og de brolagte gatene, som er fra middelalderen, er fredet. 
Byen blir ofte kalt «eventyrbyen i Danmark».

Referanser
----------

1. ↑  .
2. ↑  Danmarks Statistik: BEF44. (Besøkt 29. januar 2014)
3. ↑  Ærøskøbing fra Dansk Center for Byhistorie (Besøkt 29. januar 2014)

Eksterne lenker
---------------

* (en) Ærøskøbing – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** GND **·** LCCN **·** GeoNames
 |

Portal: Danmark
En moderne operasjonssal med operasjonsbord.
Operasjonsbord fra 19. århundre.
Operasjonsbord ved et sykehus i Warszawa etter invasjon i 1939.
**Operasjonsbord** er et spesielt utformet bord som pasienten ligger på under kirurgiske inngrep, vanligvis i en operasjonssal / eller operasjonsstue i en operasjonsavdeling på et sykehus.

Understellet på et operasjonsbord er vanligvis tungt, har flere hjul beregnet for kort forflytning innen operasjonsstua, og i enkelte tifelle til postoperativ / oppvåknings-avdelingen som kan være del av intensivavdelingen. Det er vanlig at bordet kan heves og senkes for å gi gode arbeidsstillinger for kirurg, assistent og operasjonssøster. Hele bordet kan også stilles på skrå til ene siden, eller slik at hodeende eller fotende er mye lavere enn resten av bordet. Bordet er smalt slik at det er enkelt å komme til pasienten. Bordplaten er ofte leddet både i området for knær, hofter, eventuelt korsrygg og nakke. Platene som vanligvis holder lår, legger og føtter kan fjernes og erstattes med benholdere både med henblikk på gynekologiske inngrep, fødsel, hofteoperasjoner og andre inngrep. Ved noen operasjoner med pasient i sideleie kan bordet stilles slik at høyeste punkt er under korsryggen. Ved nyreoperasjoner brukes et snitt under nedre ribben baktil, og snittet går fremover og nedover i retning lysken. Med kroppen i sideleie og overkroppen rotert litt framover og hoftepartiet rotert litt bakover vil et slikt skråsnitt kunne gi god åpning og oversikt for å komme dypt inn mot store blodårer nær kroppens midtlinje.

Langs begge sider av hver enkelt plate som operasjonsbordet består av, går det en skinne som det kan festes forskjellig utstyr og stativer i. Til disse skinnene kan også noe av anestesiutstyret monteres ved behov.

Siden det er høye krav til renhold og hygiene må operasjonsbordene ha glatte flater som er lette å gjøre rene.
**Stiftelsen Scheibler** er en stiftelse som har til formål er å støtte samfunnsnyttige og kulturelle tiltak. Styret innvilger støtte til konkrete prosjekter med hovedvekt på sosiale tiltak. Stiftelsen deler også ut priser.

Midlene som deles ut av Stiftelsen Scheibler er avkastning av verdier tilført stiftelsen gjennom avhending av Fabritiuskonsernet, som ble bygget opp av familien Scheibler.

Årlig deller stiftelsen ut ca. 10-12 millioner kroner.

Sosiale prosjekter
  

Hovedfokus i stiftelsens tildelinger vil være på forebyggende arbeide:

• Arbeid blant barn og unge, samt deres familier, for å skape en positiv sosial utvikling, økt inkludering samt motvirke vold, rasisme og kriminalitet.

• Arbeid blant enslige mindreårige asylsøkere og unge flyktninger.

• Arbeid rettet mot mennesker i vanskelige livssituasjoner som bl.a. kan påvirke barnas oppvekstsvilkår, samt redusere unges psykiske problemer og utenforskap.

• Hjelpetiltak for mennesker med rusmiddelavhengighet og tiltak for å motvirke slik avhengighet.

• Støtte til tiltak for innsatte med særlig vekt på ettervern.

• Sri Lanka- NEST hjelpeprosjekter støttes med bakgrunn i et mangeårig engasjement fra Fabritius og fra stiftelsen.

Kulturelle prosjekter

• Stiftelsen ønsker å støtte kunst og kultur brukt i sosiale/ rehabiliterende sammenhenger og som involverer brukere direkte.

• Stiftelsen ønsker å bidra til brobygging og inkludering.

• Stiftelsen vil stimulere kunsthåndverk og design i bred forstand, bl.a. gjennom pristildelinger.

• Stiftelsen vil søke å bidra til Nasjonalmuseet for kunst, arkitektur og design, avdeling design og kunsthåndverk sin samling og presentasjon av design og kunsthåndverk

Priser

Stiftelsen vil normalt dele ut:

* En årlig Designpris
* En årlig Kunsthåndverkspris
* Stiftelsen kan også dele ut priser for å stimulere spesielle tiltak/honorere spesiell innsats
* Stiftelsen skal normalt ikke gi støtte til enkeltpersoner i form av stipendier el.l.

Eksterne lenker
---------------

www.scheibler.no
**Fredrik Nyberg** (født 23. mars 1969 i Frösön) er en svensk tidligere alpinist.

Han debuterte i verdenscupen i desember 1988. 14 måneder senere kunne han feire sin første seier i et storslalåmrenn i Veysonnaz.

Han deltok i OL fire ganger, 1992 i Albertville, 1994 i Lillehammer, 1998 i Nagano og 2002 i Salt Lake City. Hans beste resultat var en femteplass i storslalåm i 2006, en sjuendeplass i utfor i 2002 og en åttendeplass i storslalåm i 1992. I VM 1999 i Vail / Beaver Creek ble han nummer 4 i storslalåm.

9. november 2006 pådro Nyberg seg store skader i høyre kne etter et fall under trening i Reiteralm. Det innebar slutten på VM-sesongen og en 18 år lang karriere i verdenscupen.

Verdenscupseire
---------------

| Dato | Sted | Disiplin |
| --- | --- | --- |
| 3. mars 1990 | Sveits’ flagg Veysonnaz | Storslalåm |
| 9. august 1990 | New Zealands flagg Mount Hutt | Storslalåm |
| 8. januar 1994 | Slovenias flagg Kranjska Gora | Storslalåm |
| 6. mars 1994 | USAs flagg Aspen | Storslalåm |
| 30. november 1996 | USAs flagg Breckenridge | Storslalåm |
| 3. desember 2000 | USAs flagg Vail / Beaver Creek | Super-G |
| 20. desember 2001 | Slovenias flagg Kranjska Gora | Storslalåm |

Referanser
----------

Eksterne lenker
---------------

* (en) Fredrik Nyberg – Olympedia Rediger på Wikidata

* (en) Fredrik Nyberg – Sports-Reference (OL-resultater – arkivert) Rediger på Wikidata

* (sv) Fredrik Nyberg – Sveriges olympiske komité Rediger på Wikidata

* (en) Fredrik Nyberg – FIS (alpint) Rediger på Wikidata

* (en) Fredrik Nyberg – ski-db.com Rediger på Wikidata
Figur med fjæret masse (kassen) og ufjæret masse (hjulene)
Firehjulssykkel med fjæret hjuloppheng
På kjøretøy med hjuloppheng er **fjæret masse** den delen av kjøretøyets totale masse som bæres av hjulopphenget. I de fleste tilfeller regner man også med halvparten av massen til selve dempingen.

Fjæret masse finnes for eksempel på biler, motorsykler og stridsvogner(men ikke på gokarter eller sykler med stive gafler). Den fjærede massen inkluderer vanligvis karosseri, ramme, motor, passasjerer og last. Den inkluderer ikke massen på den andre enden av hjulopphenget som hjul, hjullager, bremserotorer, kalipre eller belter, som i stedet er en del av kjøretøyets ufjærede masse.

Dess større forholdet mellom fjæret masse over ufjæret masse er, dess mindre vil karosseriet og kjøretøyets passasjerer påvirkes av støt fra humper og overflatefeil i vegbanen. Imidlertid kan mye fjæret masse i forhold til ufjæret masse også påvirke kontrollen over kjøretøyet negativt.[*bør utdypes*]

Referanser
----------

1. ↑  «Sprung mass and Unsprung mass». ZigWheels. Besøkt 19. juli 2014.
| Operasjon Wooden Leg |
| --- |
| Konflikt: Midtøstenkonflikten |
|  |
| 

|  |  |
| --- | --- |
| Dato | 1. oktober 1985 |
| Sted | Tunisia |
| Resultat | PLO-hovedkvarter ødelagt |

 |
| Stridende parter |
| Israels flagg Israel | Palestinas flagg PLO |
| Styrker |
| 8 F-15 Eagle jagerfly |
| Tap |
| Ingen | 50-150 |

**Operasjon «Wooden Leg»** var det israelske kodenavnet på et flyangrep som Israels flyvåpen iverksatte overfor PLOs hovedkvarterer i Tunisia i 1985. 

PLOs hovedkvarter var lokalisert i Hammam al-Shatt, omtrent 19 km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat. Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.

Aksjonen
--------

De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17.

PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før.

Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.

Internasjonale reaksjoner
-------------------------

Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.

Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).

Følger
------

Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.

Se også
-------

* Liste over kriger Israel har deltatt i

Referanser
----------

1. 1 2 3 4  «Arafat unnslapp hevnen», VG 2. oktober 1985
2. 1 2 3  Seelye, Talcott W. (mars 1990): Ben «Ali Visit Marks Third Stage in 200-Year-Old US-Tunisian Special Relationship», *Washington Report on Middle East Affairs*
3. 1 2  «Lynangrepet fordømmes», VG 2. oktober 1985
**Hiroyuki Kanai** (født 1925 i Osaka, død februar 2012) var en japansk forretningsmann og filatelist. Hans samling av klassiske frimerker fra Mauritius er omtalt som tidenes beste frimerkesamling fra ett enkelt land.

Kanai var sønn av en rik forretningsmann, og som voksen overtok han ledelsen av flere av farens firmaer. Gjennom dette oppnådde han økonomisk frihet til å dyrke hobbyen han hadde hatt sia femårsalderen. Han bygde opp svært gode og spesialiserte samlinger av frimerker fra Japan, New Brunswick, Nova Scotia, Trinidad, Mauritius og Finland. Han oppnådde flere høythengende priser på internasjonale utstillinger.

Mauritius-samlinga inneholdt flere av de svært sjeldne «Post Office»-merkene fra 1847, som var landets første utgivelser. På private hender skal det bare finnes ett ubrukt eksemplar av hver av verdiene *1 penny* og *2 pence*; Kanai eide begge. Han hadde også det eneste kjente brevet som er frankert med begge disse merkene. Da Kanais samling blei stykka opp og solgt på auksjon i 1993, gikk dette brevet for drøyt 30 millioner kroner, noe som gjør at det fortsatt (2014) er verdens dyreste filatelistiske objekt.

Kanai var president i det japanske filatelistforbundet i ei rekke år. Han var et hyppig brukt jurymedlem ved internasjonale utstillinger og er innrullert i «The Roll of Distinguished Philatelists» i Royal Philatelistic Society i London, verdens kanskje høyeste utmerkelse på feltet. Han blei tildelt den japanske Æresmedaljen av keiser Hirohito. En motorvegtunnel i Osaka er oppkalt etter ham.

Kilder
------

* Ørn Grahm: «Eide verdens beste samling», i *Frimerkeposten*, nr. 1, 2014, side 20–25.
* Nekrolog på nettstedet til auksjonsfirmaet David Feldman, datert 6. februar 2012; besøkt 31. desember 2014.

Referanser
----------

1. ↑  Grahm, side 20.
2. ↑  Grahm, side 24–25.
3. ↑  Grahm, side 23.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NDL
 |
«Sæbø» har flere betydninger.

**Sæbø** er et tettsted i Alver kommune i Nordhordland i Vestland fylke, og var egen herredskommune fra 1924, da Sæbø sogn ble utskilt fra Manger kommune. Kommunen fikk navn etter kirkestedet *Sæbø* på Radøy. I 1964 gikk Sæbø kommune inn i den nye Radøy kommune sammen med kommunene Hordabø og Manger. Kommunen lå i Nordhordland, og før 1964 grenset Sæbø mot kommunene Meland og Herdla i sør, til Hjelme i vest, til Manger i nord og til Alversund kommune i øst.

På midten av 1900-tallet var det stor aktivitet i Sæbøvågen, her var både korkefabrikk, slipp, samvirkelag og landhandel. Sæbøvågen hadde eget postkontor og telefonsentral. I dag er det industrivirksomhet på Vetås og i Austmarka, der det blant annet er mekanisk verksted og produksjon av brannslukkingsutstyr. I Storsandvik er det blant annet notproduksjon.

Se også
-------

* Sæbø kirke

Eksterne lenker
---------------

* Interkommunalt arkiv i Hordaland om Sæbø kommune

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Fjærkjøl** er en type kjøl av tre brukt i noen robåter.

På fjærkjølen er det to «vinger» som stikker nesten vannrett ut til hver sin side øverst. Hver av disse to – nokså tynne – «vingene», kalles en *fjær*, samme ord og betydning som fjær på et pløyd panélbord (se pløyde bord). Til fjærene saumes (klinkes) bunnbordene i båten fast.

På en del eldre robåter var fjærene svært brede, gjerne 10–12 cm hver. Sammen med selve kjølen, kunne altså fjærkjølen på det bredeste bli opptil 30 cm bred, og utgjøre en ikke ubetydelig del av båtbunnen. Idag er de fleste fjærkjøler kun 10–12 cm brede i alt.

For å lage fjærkjøl i ett stykke, må båtbyggeren hogge den ut av et ganske grovt emne. Dette er mye, tungt og vanskelig arbeid, og mye trevirke går til spille. Derfor har en god del båtbyggere gått over til andre måter å lage kjøl på; forskjellige slags stokk-kjøler, eller sammenlimt fjærkjøl, der kjølfjærene utgjøres av et eget vannrett bord som limes oppå det loddrette kjølbordet.

Det er særlig båter på Vestlandet (Sørvestlandet, Midtvestlandet, Nordvestlandet) som bygges med fjærkjøl (f. eks. båttypene hardangerbåt, oselver, masfjordsbåt, sognebåt, sunnfjordsbåt, nordfjordsbåt, nordmørsbåt).
BMW 326
**BMW 326** var en personbil, bygget av den tyske bilfabrikken BMW mellom 1936 og 1941.

BMW 326
-------

**BMW 326** ble presentet på bilmessen i Berlin 1936. Det var den største bil som BMW frem til da hadde bygget, og den første med firedørs karosseri. Motoren var forstørret til to liter og chassiset var forsynt med torsjonsfjæring bak samt hydrauliske bremser.

BMW 320/321
-----------

I juli 1937 kom den enklere og billigere **BMW 320**. Den hadde kortere akselavstand enn 326 og ble bare solgt med todørskarskarosseri. Hjulopphenget ble hentet fra forgjengeren, BMW 319.

I januar 1939 ble 320 erstattet med **321** med oppdatert karosseri og hjuloppheng.

Etterkrigstiden
---------------

Etter andre verdenskrigs avslutning hadde BMW’s bilfabrikk i Eisenach havnet i den sovjetiske okkupasjonsonen. Der ble bygging av mellomkrigsmodellene gjenopptatt, utenfor det vesttyske BMW’s kontroll. I 1948 ble **BMW 340** introdusert. Det var en oppdatert 326 med ny front og luke for bagasjerommet. Da BMW i München hadde retten til firmanavnet etter en rettsavgjørelse, fortsatte bygging i DDR under navnet EMW fram til midten av 1950-tallet.

Motor
-----

| Modell | Motor | Sylindervolum | Effekt | Drivstoffsystem |
| --- | --- | --- | --- | --- |
| **320/321** | 6-syl. rekkemotor Toppventilert | 1971 cm³ | 45 hk | Enkel forgasser |
| **326** | 6-cyl rekkemotor Toppventilert | 1971 cm³ | 50 hk | Dobbelt forgasser |

Bilder
------

* BMW 320 Kabriolet
* BMW 340

Kilder
------

* *BMW Personenwagen* av Franz-Georg Steidl og Dirk Trinn, 1993. ISBN 3-923448-88-0
Attisk stamnos med motivet Odyssevs og sirenene, ca. 480–470 f.Kr. British Museum GR 1843.11-3.31
**Stamnos** (flertall *stamnoi*)  er en gresk vasetype. Den kan minne om en amfora, og ble brukt til å oppbevare eller blande væsker. En stamnos er flatere i formen enn en amfora, rund og med brede skuldre og har alltid flat bunn slik at den kan stå stødig. Den har to horisontale hanker plassert høyt på kroppen. Den har en relativ uvanlig form for beholdere, men er beslektet med formen til kratér og har tilsvarende funksjon. Imidlertid hadde en del stamnoi deksel, noe som indikerer at de også ble benyttet i lager.

De ble framstil på slutten av 500-tallet f.Kr. og fram til slutten av 400-tallet f.Kr. De fleste har blitt funnet i Etruria. Navnet kan ha sin opprinnelse i dens form i antikken, men ikke nødvendigvis utelukkende.

Referanser
----------

1. ↑  The Siren Vase, Collection online, British Museum
2. 1 2  «Stamnos» Arkivert 13. mars 2016 hos Wayback Machine. *Classical Art Research Centre*, Oxford

Eksterne lenker
---------------

* (en) Stamnoi – kategori av bilder, video eller lyd på Commons Rediger på Wikidata

| * v
* d
* r
Greske vasetyper |
| --- |
| Alabastron **·** Amfora **·** Aryballos **·** Dinos **·** Hydria **·** Kantharos **·** Khous **·** Kotyle **·** Kratér **·** Kyathos **·** Kylix **·** Lagynos **·** Lebes **·** Lekanis **·** Lekyth **·** Mastos **·** Oinokhoe **·** Olpe **·** Pelike **·** Pithos **·** Psykter **·** Pyxis **·** Rhyton **·** Skyfos **·** Stamnos |


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis
 |
**BMW 2-serie** er kompakte familiebiler fra tyske BMW.

### Tourerutgavene

**Active Tourer** (F45, 2014–) er en 5-dørs flerbruksbil tegnet av Michael de Bono med forhjulsdrift. Den har god takhøyde og plass til fem med bagasjerom på over 1500 liter. Active Tourer er bygget i Leipzig på BMW UKL2-plattformen. Med 218i ble Active Tourer den første BMW med fabrikkens nye 3-sylindrete 1.5-liter motor på 136 hk. Den har mange motoralternativ og fås med firehjulstrekk.

I 2016 kom hybridbilen **225xe Active Tourer** med *e-Drive*, en firehjulsdrift der en 3-sylinders 1.5-liter bensinmotor på 134 hk driver framhjulene og en 87 hk elektrisk motor bakhjulene (motsatt av BMW i8).

**Gran Tourer** (F46, 2015–) er en syv-seters utgave.

Fra 2016 lages den også ved BMW *Brilliance* i Shenyang i Kina.

### Sportsutgavene

**Coupé** (F22, 2014-) er 2-dørs coupe med bakhjulsdrift og mye godt det samme av utstyr og motoralternativ som Active Tourer. En cabriolet (F23) kan også bestilles. Begge ble designet av Christopher Weill og bygges i Leipzig. Disse er tenkt å utfylle BMW 1-serie. **M2** (F87, 2015–) er en spesielt rask utgave med 370 hestekrefter.

* F45 Active Tourer
* F22
* F23

Referanser
----------

1. ↑  Lord Arnstein Landsem, *BMW 2-serie Active Tourer* i Dinside.no den 4. august 2014.
2. ↑  Olav Barhaugen, *BMW 2-serie plugin hybrid er priset Arkivert 5. mai 2016 hos Wayback Machine. i Auto, Motor & Sport.*

Portal: Tyskland
**Kenyakolonien**, formelt **Kolonien og protektoratet Kenya**, var en britisk besittelse i Kenya. Den ble til da det tidligere Britisk Østafrika i 1920 ble en kronkoloni. Egentlig var «Kolonien Kenya» i innlandet, mena den 10 engelske mil lange kyststripen (som ble leiet fra Sultanen av Zanzibar) var «Protektoratet Kenya». Men både kolonien og protektoratet ble styrt som én enhet. Mombasa, som i 1921 var største byen, hadde da 32 000 innbyggere. Men Nairobi var hovedstaden.

Indiere i Kenyakolonien var motstandere mot innflyttingen av européere til White Highlands, og bitterheten første til spenning mellom indiere og européer. I 1921 beregnet man folkemengden til 2 376 000 innbyggere, hvorav 9 651 var européere, 22 822 indiere, og 10 102 arabere. 

I 1963 oppnådde man selvstendighet, etter avtale med britene, og navnet ble endret til bare *Kenya*.

Litteratur
----------

* Kitching, Gavin N. *Class and economic change in Kenya: The making of an African petite bourgeoisie 1905–1970* (Yale University Press, 1980)
* Lonsdale, John, and Bruce Berman. "Coping with the contradictions: the development of the colonial state in Kenya, 1895–1914." *Journal of African History* 20#04 (1979): 487–505.
* Mungeam, Gordon Hudson. *British rule in Kenya, 1895–1912* (Oxford, Clarendon Press, 1966)
* Ochieng, William Robert. *A history of Kenya* (Macmillan Kenya, 1985)
* Ochieng, William Robert, and Robert M. Maxon, eds. *An economic history of Kenya* (East African Publishers, 1992)
* Wolff, Richard D. *Britain and Kenya, 1870–1930: The Economics of Colonialism* (Transafrica Publishers, 1974)

Referanser
----------

1. ↑  «Penultimate adventures with ... - William Roger Louis, Harry Ransom Humanities Research Center - Google Books». Books.google.com. Besøkt 17. desember 2011.
Cirkus Verdensteater rundt 1935, der plakaten forteller at det danske Cirkus Schumann gjester bygget. Kuppelen troner i enden av det som i dag er Olav Vs gate. Til venstre Hotel Continentals bygg, der det per 2016 er Narvesen-kiosk på hjørnet. Til høyre bygget der Saga kino holder til. Foto: Anders Beer Wilse / Oslo Museum 
Det gamle Vika i 1917. Cirkus Verdensteater er det runde bygget midt på kartet.
**Cirkus Verdensteater** (oppført 1890, revet 1935) var en bygning i Oslo sentrum. Opprinnelig ble stedet kalt **Cirkusbygningen i Christiania**. Den lå i tilknytning til et område kalt Tivoli. Selve sirkusmanesjen lå omtrent midt i dagens Olav Vs gate, om lag på høyde med Klingenberg kino. Cirkus Verdensteater var en av to nasjonale cirkus (det andre i Trondheim).

Bygget ble oppført og eid (til 1897) av den danske forretningsmann Bernhard Jacobsen som hadde ervervet tomten i 1887. Materialet var rød teglstein og total kostnad 300 000 kroner. Sirkuset hadde en innvendig diameter på 40 meter, en høyde på 32 meter, et gulvareal på 3200 m² og huset drøyt 2500 bivånere, samt tilgrensende fasiliteter for artister, hester og utstyr.

Cirkus ble ikke brukt av et fast sirkus, men var besøkt av bl.a. det danske «Cirkus Schumann». I stedet ble der i lokalene avholdt landets første kinoforestilling (6. april 1896), samt musikkfestivaler og fremføringer. Stedet hadde eget orkester og kapellmester, og hadde fremføringer av artister som Heinrich Bötel, Thorvald Lammers/Mally Lammers og Ellen Gulbranson. Dirigenter som Johan Svendsen og Edvard Grieg likeså.

Etter rivingen ble Tivoli- og Cirkustomten brukt til kvartalet som blant annet huser Klingenberg kino (1937).

Litteratur
----------

* Berthelsen, Herman: *Da Oslo hadde egen sirkusbygning.* I Byminner nr.1-2007, s.22-29

Referanser
----------

1. ↑  Herman Berthelsen: *Da Oslo hadde egen sirkusbygning, Byminner nr 1 2007, side 22.*

Eksterne lenker
---------------

* skoleetaten.oslo.no med omtale og bilde

|  |  |
| --- | --- |
| Oppslagsverk/autoritetsdata | Oslo Byleksikon
 |
**Sæmund Sørensen Fiskvik** (født 22. februar 1891 på Skatval i Nord-Trøndelag, død 27. april 1980 samme sted) var en norsk organist, herredskasserer og kommunemann.

Han vokste opp ved Ragnheim skole på Skatval som sønn av lærer og klokker Søren Fiskvik og hustru Mette Hammer. Blant søsknene hans var Ragnar Fiskvik, som ble sparebankkasserer og ordfører i Åsen.

Han kjøpte småbruket Voldsaunet på Skatval i 1924. Han kom fra en musikalsk familie, og overtok etter sin søster som organist i Skatval kirke i 1906. Han var organist i kirken i 64 år. Sæmund Fiskvik hadde mange tillitsverv i bygda. Han var medlem av Skatval herredsstyre for Bondepartiet fra 1932 til 1940, herredskasserer og ligningssekretær fra 1932 til 1961, revisor i Skatval meieri og revisor, medlem av forstanderskapet og styremedlem i Skatval Sparebank.

I 1961 ble han tildelt Kongens fortjenstmedalje for sin trofaste tjeneste som organist.

Sæmund Fiskvik var gift med Dina Hammerhaug; plateprodusent Sæmund Fiskvik er deres sønnesønn.

Referanser
----------

1. 1 2 3 4  Vinge, Olav (red.) (2000). *Skatval. Gårds- og slektshistorie*. 1. Skatval historielag. s. 145.
2. 1 2 3 4  «Skatval-organisten spiller på mange "strenger"». *Trønder-Avisa*: 3. 15. februar 1961.
3. ↑  «Med sordin og grandioso i 60 år». *Trønder-Avisa*: 1 og 4. 26. november 1966.
4. ↑  Per Magnar Arnstad (2010). *Skatval. Vår historiske arv*. 6. Skatval historielag. s. 189.
5. ↑  «Heder til Sæmund Fiskvik». *Stjørdalens Blad*: 2. 18. januar 1961.
6. ↑  «Tildeling av ordener og medaljer». Det norske kongehus. Besøkt 16. oktober 2020.

|  |  |
| --- | --- |
| Oppslagsverk/autoritetsdata | Geni
 |
**Cirkusbygningen** i København er oppført i perioden 1885–1886 og ble innviet 8. mai 1886. Den er tegnet av arkitekt Henrik Vilhelm Brinkopff.

Bygningen kjennetegnes ved sin sirkulære form og kuppel. Den er plassert på Axeltorv overfor Palads Teatret og Scala.

Historie
--------

I mars 1914 brant det meste av Cirkusbygningen og bare yttermurene og inngangspartiet klarte seg og kan sees den dag i dag.

I perioden fra 1918 helt frem til 1963 var det Schumann-familien, som drev sirkusvirksomhet i bygningen, bortsett fra en periode fra 1938 til 1942.

Fra 1970 til 1990 var det Benneweis-familien som hadde sirkus i bygningen. Bygningen ble renovert i 1983, og i 1988 ble den fredet.

Det svenske underholdningskonsernet Wallmans salonger inngikk i 2002 en avtale med Københavns Kommune om å overta driften av Cirkusbygningen i 10 år, og fra 2004 har det derfor vært showopptreden på stedet.

Galleri
-------

* Cirkusbygningen som nybygget i 1886Cirkusbygningen som nybygget i 1886
* CirkusbygningenCirkusbygningen

Referanser
----------

1. ↑  Fredningssag / Cirkusbygningen, Jernbanegade 8 fra Kulturarvsstyrelsen (besøkt 26. juni 2014)

Eksterne lenker
---------------

* Detaljert beskrivelse av Cirkusbygningen

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Gyldendals Teaterleksikon
 |
**Stiftelsen KRAFT** (Kristent RehabiliteringsArbeid og Forebyggende Tiltak) ble etablert i 1994 som en kristen paraplyorganisasjon for ulike kristne virksomheter på rusfeltet, for å skape et helhetlig tilbud innen rusmiddelomsorgen. Virksomhetene dekker hele område fra rusbehandling til rusomsorg.

Stiftelsen KRAFT har som formål at de deltakende virksomhetene skal gi hverandre gjensidig støtte ved å utnytte og utvikle ressurser og kompetanse på tvers av virksomhetene, og å jobbe for medlemsorganisasjonenes interesser politisk og på annet vis. De skal videre gi hverandre råd og støtte til drift og nyetableringer av aktuell virksomhet, og sammen profilere arbeidet som foregår i de deltakende virksomhetene for å skape økt gjennomslagskraft. Deltakerne i KRAFT bruker ikke narkotiske eller vanedannende medisiner i behandling/rehabiliteringen av rusmiddelavhengige, og er dermed et alternativ til LAR-behandling.

KRAFT hadde følgende medlemmer i 2020: Stiftelsen P22 og Maritastiftelsen i Oslo, Stiftelsen Shalam og Filadelfia Omsorgssenter i Kristiansand, Mercy House på Kjeller, Rusomsorg Vest i Tafjord, 22B i Trondheim og Storstua Omsorg- og konferansesenter i Røyken.

Referanser
----------

1. ↑  «DELTAKERE». *Stiftelsenkraft* **(norsk)**. Besøkt 1. april 2020. [*død lenke*]

Eksterne lenker
---------------

* Stiftelsen KRAFT

|  |  |
| --- | --- |
| Oppslagsverk/autoritetsdata | Brønnøysundregistrene
 |
Akrobatikk på hesteryggen i det populære Cirkus Berny i 1961. Foto: Lasse Klæboe, *Billedbladet NÅ* / Arkivverket 
Utstilt sjimpanse i Cirkus Berny på 1950-tallet. Foto: Ragge Strand, *Billedbladet NÅ* / Arkivverket 
**Cirkus Berny** var et sirkus i Norge mellom 1929 og 1984.

Sirkuset ble startet våren 1929 av Rudolf Berny Barthel. Det opphørte under andre verdenskrig etter at Norge ble okkupert i 1940. Man ville ikke på noen måte samarbeide med de tyske myndighetene. Sirkuset startet opp etter krigen i 1946. I etterkrigsårene og i noen tiår fremover var sirkusforestillinger umåtelig populære, og Cirkus Berny holdt koken i over tredve år. 1979 ble siste sesong for en stund. I 1984 var de igjen på turné. Etter dette har det ikke vært ordinær sirkusdrift.

* Publikum strømmer til Foto: NÅ, 1961 / ArkivverketPublikum strømmer til Foto: *NÅ*, 1961 / Arkivverket
* Arthur Berny Reinsch tar i mot Foto: NÅ, 1961 / ArkivverketArthur Berny Reinsch tar i mot Foto: *NÅ*, 1961 / Arkivverket
* Indiske elefanter Foto: NÅ, 1961 / ArkivverketIndiske elefanter Foto: *NÅ*, 1961 / Arkivverket
* Sirkushester Foto: NÅ, 1961 / ArkivverketSirkushester Foto: *NÅ*, 1961 / Arkivverket
* Klovner Foto: NÅ, 1961 / ArkivverketKlovner Foto: *NÅ*, 1961 / Arkivverket
* Trapesartist Foto: NÅ, 1961 / ArkivverketTrapesartist Foto: *NÅ*, 1961 / Arkivverket
* Linedanser Foto: NÅ, 1961 / ArkivverketLinedanser Foto: *NÅ*, 1961 / Arkivverket
* Hundeoppvisning Foto: NÅ, 1961 / ArkivverketHundeoppvisning Foto: *NÅ*, 1961 / Arkivverket
* Sjonglør Foto: NÅ, 1961 / ArkivverketSjonglør Foto: *NÅ*, 1961 / Arkivverket
* Kameler Foto: NÅ, 1961 / ArkivverketKameler Foto: *NÅ*, 1961 / Arkivverket

Eksterne lenker
---------------

* Cirkustelt.no om Berny-slekten
* NRK filmer forestilling ved Cirkus Berny 1984
**Sæddonasjon**, eller **spermdonasjon**, er en form for assistert befruktning hvor en mann donerer sperm til en spesiell klinikk, kalt sædbank, for at den skal brukes til å produsere et barn. Sæddonasjon foregår ved at mannen donerer sæd som fryses ned, og deretter kan injiseres inn i en kvinnes kjønnsorganer. Ofte har kvinnen har i forkant blitt stimulert med hormoner for å sikre eggløsning, slik at sjansene for vellykket behandling økes. Sæddonorer er hovedsakelig ment for par hvor mannen er ute av stand til å produsere befruktningsdyktige sædceller. Om kvinnen er steril vil ikke inseminering ha noen hensikt.

I Norge er det ikke tillatt med anonym sæddonasjon. Dette innebærer ikke at foreldrene har noen som helst plikt til å opplyse barnet om dets opphav, men at det har krav på å få vite identiteten til donor etter fylte 18 år dersom dette er ønskelig fra barnets side, hvilket forutsetter at det i utgangspunktet har kjenneskap til at den biologiske faren var donor.

Tidligere pleide man ikke å fryse ned sæden, men bruke den fersk, noe man i dag unngår for å kunne teste den for hiv og andre kjønnssykdommer.

I Norge er det kun 8 klinikker med tillatelse til å utføre inseminasjonsbehandling.

Eksterne lenker
---------------

* Oslo universitetssykehus: Bli sædgiver (informasjon)
Cirque du Soleil, Alegria, Royal Albert Hall. Foto Harry Wad
Alegria, Royal Albert Hall. Foto Harry Wad
**Cirque du Soleil** (fransk for «solens sirkus») er et kanadisk underholdningsimperium lokalisert i Montréal, Quebec, i Canada, som ble grunnlagt i 1984 av to tidligere gateartister; Guy Laliberté og Daniel Gauthier. Cirque du Soleils forestillinger faller innenfor sjangeren nysirkus og består av sirkusnumre som flettes sammen til en handling. Det legges mye arbeid i musikk, kulisser, kostymer og helhet i hver oppsetning.

Cirque du Soleil står bak flere DVD-er og soundtrack-CD-er. De har hatt et samarbeid med George Martin (tidligere produsent for the Beatles) om en forestilling kalt Love. (Se musikkalbum Love). 

Cirque du Soleil gjestet Norge for første gang 1. og 2. oktober 2007.

Artister fra Cirque du Soleil vil fra mars 2009, være en del av forestillingen hos Cirkus Agora.

Eksterne lenker
---------------

* (fr) Offisielt nettsted Rediger på Wikidata

* (en) Cirque du Soleil – kategori av bilder, video eller lyd på Commons Rediger på Wikidata

* (en) Cirque du Soleil – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs
 |